Α.Ο. Καρδίτσας

Ο **Αθλητικός Όμιλος Καρδίτσας** (**Α.Ο.Κ.**) είναι ελληνικό ποδοσφαιρικό σωματείο το οποίο εδρεύει στην Καρδίτσα και ιδρύθηκε το 1966. Αποτελεί έναν ιστορικό σύλλογο για το ποδόσφαιρο του Νομού Καρδίτσας κυρίως λόγω της πορείας του κατά τη δεκαετία του 1970. Οι αναμετρήσεις εκείνης της περιόδου εναντίον της συμπολίτισσας Αναγέννησης Καρδίτσας έχουν καταγραφεί στις μνήμες των φιλάθλων της πόλης. Χαρακτηριστικό είναι πως όταν οι δύο ομάδες της αναμετρόταν, η πόλη χωρίζονταν στα δύο.

Ο ΑΟΚ είναι ο σύλλογος με τις περισσότερες συμμετοχές στην ιστορία της Δ´ Εθνικής με 28, και από τον οποίο ξεκίνησε την καριέρα του μουντιαλικός διεθνής Βάιος Καραγιάννης. Την περίοδο 1998–2000 αγωνιζόταν στα επαγγελματικά πρωταθλήματα με την επωνυμία «**Αθλητικός Όμιλος Καρδίτσα [[Ποδοσφαιρική Ανώνυμη Εταιρεία|Ποδοσφαιρική Αθλητική Ανώνυμη Εταιρεία]]**» και με τον διακριτικό τίτλο «**Α.Ο. Καρδίτσα [[Ποδοσφαιρική Ανώνυμη Εταιρεία|Π.Α.Ε.]]**».

## Ιστορία
### Ίδρυση: Ρεάλ Καρδίτσας
Προπομπός του ΑΟΚ υπήρξε η ανεπίσημη συνοικιακή ερασιτεχνική ομάδα *Ρεάλ Καρδίτσας*, η οποία με χρώματα λευκό και μπλε, είχε ως έδρα το *Παλέρμο* (έκταση, επιφάνειας 50 περίπου στρεμμάτων, από το 1957 γήπεδο προπόνησης και ποδοσφαιρικών συναντήσεων). Το γήπεδο, στην αρχή διαμορφώθηκε πρόχειρα από τα μέλη της νεοσύστατης συνοικιακής «Ρεάλ». Το «Παλέρμο» (από την διάσημη ποδοσφαιρική ομάδα της Ιταλίας) αποτέλεσε από τότε σημείο αναφοράς για την αθλητική και μαθητική ζωή της πόλης. 

Ο σύλλογος ως ΑΟΚ ιδρύθηκε το 1966. Μεταξύ των ιδρυτικών μελών που δημιούργησαν τον ΑΟΚ, αναφέρονται οι Θ. Τσέλιος (Πρόεδρος), Γ. Θώδης, Φ. Μπουζώνης, Β. Κάβος, Γ. Γαλάνης, Ι. Ακρίδας, Ι. Μαρσέλ κλπ.
Γρήγορα η νέα διοίκηση κινήθηκε στην πλαισίωση μεγάλων ταλαντούχων ποδοσφαιριστών όπως των Γ. Θώδη, Η. Σίσκου, Θ. Σιατήρα, Φ. Μπουντόλου, Πίτσαβου, Κολοβού, Β. Τσιαμούλη, Γ. Κοιλούκο, Τ. Γκοτζίδη, Θ. Παλάντζα κ.λ.π.

### Ο ΑΟΚ τα πρώτα χρόνια (δεκαετία 1970)
Μετά την ίδρυση και αναγνώρισή του σαν αθλητικό σωματείο ο ΑΟΚ συμμετείχε στο πρωτάθλημα ΕΠΣ Θεσσαλίας. Την περίοδο 1970-71 αγωνίστηκε για πρώτη φορά στη Β´ Εθνική όπου παρέμεινε ως το 1975. Την σεζόν 1970-71 με προπονητή τον Δεληγιώργη ο ΑΟΚ πρωτοστατούσε μαζί με τη συμπολίτισσα Αναγέννηση. Τη σεζόν 1971-72 στο πρωτάθλημα της Β’ Εθνικής Κατηγορίας προπονητής ανέλαβε ο Χρήστος Αρχοντίδης. Εκείνη την σεζόν η σύνθεση του ΑΟΚ ηταν: Ηλίας Σίσκος, Βασίλης Τσιαμούλης, Χρήστος Παπαθεοχάρης (αείμνηστος), Φόρης Μπουντόλος (τερμ.), Δημήτρης Παπανικολάου, Απόστολος Κεφαλάς, Γιώργος Τζέλος, Γιώργος Κοιλούκος, Γιάννης Θώδης, Θωμάς Σιατήρας και Βασίλης Πιτσάβας.

Ένα αξιοσημείωτο παιχνίδι εκείνης της εποχής έγινε στο κατάμεστο Δημοτικό Στάδιο Καρδίτσας (πάνω από 10.000 φίλαθλοι παρακολούθησαν τον αγώνα) στις 19 Μαρτίου 1975 με αντίπαλο την ομάδα του Παναθηναϊκού. Ο αγώνας ήταν για την φάση των 16 του Κυπέλλου Ελλάδας και η ομάδα του τριφυλλιού δυσκολεύτηκε να κάμψει την αντίσταση του ΑΟΚ σκοράροντας κυριολεκτικά στην εκπνοή του αγώνα. Ο αγώνας αυτός έμεινε στην μνήμη των φίλων του ΑΟΚ καθώς ακυρώθηκε "κανονικότατο" (όπως οι ίδιοι ισχυρίζονταν) γκολ του Σιατήρα (παίκτης ΑΟΚ) στο 0-0 της αναμέτρησης, καθώς η μπάλα είχε περάσει γύρω στο μισό μέτρο την γραμμή της εστίας. Δυστυχώς όμως ο φωτογράφος του ΑΟΚ τότε, κι ενώ ήταν πίσω από την εστία προτίμησε να πανηγυρίσει το γκολ παρά να απαθανατίσει τη στιγμή όπως ο ίδιος έλεγε αργότερα.

Την σεζόν 1976-77 κατέκτησε το Κύπελλο Ερασιτεχνών, νικώντας την Ανθούπολη Λάρισας με 2-0 ενώ τη σεζόν 1978-79 επανήλθε στην Β´ Εθνική αλλά υποβιβάστηκε ύστερα από έναν επεισοδιακό αγώνα που έδωσε με την συμπολίτισσα Αναγέννηση καθώς μία αγωνιστική πριν τη λήξη της περιόδου έχασε με 3-1 στην Καρδίτσα και στερήθηκε της δυνατότητας να ¨το παλέψει¨ την τελευταία αγωνιστική με αντίπαλο την Κοζάνη.

### Δεκαετία του 1980 – 1990
Στις αρχές της δεκαετίας του '80, και μετά την αναδιάρθρωση και επαγγελματοποίηση του ποδοσφαίρου, ο ΑΟΚ υποβιβάστηκε στη Δ´ Εθνική, και από κεί στο Τοπικό Πρωτάθλημα Καρδίτσας, απ'όπου επανήλθε στη Δ' Εθνική το 1987. Το 1994 επανέλαβε τη διαδρομή Α΄ Ερασιτεχνικής - Δ´ Εθνικής.

Ο ΑΟΚ είχε δημιουργήσει ΠΑΕ το 1998 όταν είχε κατορθώσει επί διοίκησης Σάκη Τσέλιου να υποσκελίσει τη Λαμία και να ανέβει στη Γ΄ Εθνική Κατηγορία, που τότε ήταν επαγγελματική. Τρία χρόνια αργότερα ήρθε η σημαντικότερη στιγμή της νεώτερης ιστορίας του ΑΟΚ. Επί προεδρίας Σάκη Τσέλιου και προπονητή τον Κουρτίδη, το 1998 ο ΑΟΚ κερδίζει με σκορ 3-2 τον Α.Σ. Λαμία στο γήπεδο της Μητρόπολης Καρδίτσας. Οι "κυανόλευκοι" ανεβαίνουν στην Γ΄ Εθνική και για πρώτη φορά στην ιστορία του συλλόγου, σε επαγγελματική κατηγορία. Με πρόεδρο τον Σάκη Τσέλιο ο ΑΟΚ έγινε Ποδοσφαιρική Ανώνυμη Εταιρία (ΠΑΕ) πλέον. Στη Γ΄ Εθνική θα παραμείνει για δύο σεζόν (1998-99, 1999-00). Μάλιστα ο ΑΟΚ έπαιξε με την ΑΕΚ για το Κύπελλο Ελλάδος στο Δημοτικό Στάδιο Καρδίτσας στις 21 Αυγούστου του 1999, όπου ηττήθηκε με 1-6. Την σεζόν 1999-00 στη Γ΄ Εθνική ο ΑΟΚ είχε το εξής ρόστερ: Θωμάς Μπουντόλος (τερμ.), Βάιος Ρουσούλης, Ιβαν Νεντέλκοβιτς, Γιώργος Τάντος, Θωμάς Γκίλης, Χρήστος Ραζακιάς, Κώστας Σακελλάρης, Νώντας Καμινιώτης, Χρήστος Παπαδόπουλος, Ανδρέας Λέτσιος, Γκόμεζ ντα Λουζ, Νίκος Γατόπουλος, Δημήτρης Σακελλάρης, Τάσος Μπαλάφας.

### Αρχές 2000 - σήμερα
Στις αρχές της δεκαετίας του 2000, ο ΑΟΚ επιστρέφει στο -τότε- Περιφερειακό Πρωτάθλημα (Δ΄ Εθνική), όπου ισορροπεί μεταξύ Α΄ Καρδίτσας (ΕΠΣΚ). Το 2007 ο ΑΟΚ υποβιβάστηκε στη Δ´ Εθνική. Το 2013 καταργείται η Δ´ Εθνική κατηγορία. Τη σεζόν 2013-14 αγωνίστηκε στη Γ´ Εθνική με προπονητή τον Σάκη Τίκα (και μετά το Γιάννη Μάγγο) με την εξής σύνθεση: Τάτσιος (τερμ), Καραγιώργος, Πουρνάρας, Τζοβάρας, Καβαλάρης, Κούρκουλας, Τσέλιος, Θυμιόπουλος, Παππάς, Νάκου Χρ., Κανιούρας, Μεσιακάρης, Διπλάρης, Μίλκοβιτς.

Από το 2014 έως το 2022 αγωνίστηκε στην A΄ Κατηγορία της Ε.Π.Σ. Καρδίτσας, καθώς την σεζόν 2021-22 αποχώρησε από το πρωτάθλημα, γνωρίζοντας έτσι τον υποβιβασμό στην Β΄ Κατηγορία. Την σεζόν 2024-25, ο ΑΟΚ προβιβάστηκε στην Α΄ Κατηγορία μετά από 3 χρόνια.

## Αξιόλογοι παίκτες

*  Ηλίας Σίσκος
*  Βασίλης Τσιαμούλης 
*  Τάσος Γκουτζίδης
*  Δημήτρης Παπανικολάου
*  Απόστολος Κεφαλάς
*  Βασίλης Πιτσάβας
*  Θωμάς Σιατήρας
*  Χρήστος Παπαθεοχάρης 
*  Φόρης Μπουντόλος 
*  Γιάννης Θώδης
*  Θωμάς Μπουντόλος
*  Γιώργος Τζέλος
*  Βάιος Καραγιάννης
*  Δήμος Τάντος 
*  Γιάννης Παφλιάς 
*  Γιώργος Τάντος
*   Θωμάς Γκίλης
*  Χρήστος Ραζακιάς
*  Ανδρέας Λέτσιος
*  Αρης Λώττας 
*  Νικόλα Μίλκοβιτς
*  Ιβαν Νεντέλκοβιτς
*  Γκόμεζ ντα Λουζ

## Αξιόλογοι προπονητές
*  Τάσος Γκουτζίδης 
*  Χρήστος Μπατζιάς
*  Απόστολος Κεφαλάς
*  Βάιος Καραγιάννης
*  Χρήστος Αρχοντίδης
*  Μάκης Ριζογιάννης
*  Γιάννης Μάγγος
*  Σάκης Τίκας
*  Γιάννης Παφλιάς 
*  Σάκης Παλάντζας

## Πρόεδροι
*  Σάκης Τσέλιος
*  Γιώργος Καψιώτης
*  Θωμάς Ζευγαράς
*  Δημήτρης Τάντος

## Συμμετοχές στα Πρωταθλήματα
Οι συμμετοχές του **ΑΟΚ** στα πρωταθλήματα από το 1969:

* Β΄ Εθνική - **6** συμμετοχές
* Γ΄ Εθνική - **9** συμμετοχές
* Δ΄ Εθνική - **24** συμμετοχές  (πανελλήνιο ρεκόρ)
* Α΄ Ε.Π.Σ. Καρδίτσας - **14** συμμετοχές   **(συμπεριλ. της σεζόν 2025-26)**

## Τίτλοι - διακρίσεις
* Πρωτάθλημα Δ΄ Εθνικής:** 1** (1997-98)
* Κύπελλο Ερασιτεχνών Ελλάδος:** 1** (1976-77)
**14 συμμετοχές (θεσσαλικό ρεκόρ)
* Πρωτάθλημα Ε.Π.Σ. Καρδίτσας:** 8** (1969-70, 1975-76, 1976-77, 1983-84, 1985-86, 1994-95, 2002-03, 2007-08)
* Κύπελλο Ε.Π.Σ. Καρδίτσας:** 14** (1976-77, 1977-78, 1979-80, 1985-86, 1986-87, 1989-90, 1991-92, 1994-95, 2000-01, 2002-03, 2007-08, 2008-09, 2009-10, 2010-11)
* Σούπερ Καπ Ε.Π.Σ. Καρδίτσας:** 1** (2010-11)

## Ύμνος του ΑΟΚ
*ΑΟΚ! ΑΟΚ! Το μπλε του ουρανού

το άσπρο του χιονιού είναι τα χρώματά μας

ο ΑΟΚ στην καρδιά μας είναι και στο νου.

Με πάθος και ορμή ψηλά στην κορυφή

ποτέ δεν το αλλάζω το άσπρο το γαλάζιο στην Α Εθνική.

Οεοε οεοε ΑΟΚάρα! Οεοε οεοε Ομαδάρα!

Της Καρδίτσας η καρδιά ειν' του ΑΟΚ τα παιδιά (x2).

ΑΟΚ! ΑΟΚ! Το μπλε του ουρανού

το άσπρο του χιονιού είναι τα χρώματά μας

το πάθος της καρδιάς μας, του ΑΟΚ του θεού!

Για πάντα στην πρωτιά του ΑΟΚ τα παιδιά,

με νίκες και αξία γράφουν ιστορία με γράμματα χρυσά.

Οεοε οεοε ΑΟΚάρα! Οεοε οεοε Ομαδάρα!*

Της Καρδίτσας η καρδιά ειν' του ΑΟΚ τα παιδιά (x2).

## Υποστηρικτές
Οι φίλαθλοι της ομάδας προέρχονται κυρίως από την περιοχή της Καρδίτσας, ενώ ο AOK έχει ενεργή παρουσία στα μέσα κοινωνικής δικτύωσης. Το 2022 ήταν 20ος στη λίστα με τις ομάδες με την μεγαλύτερη διαδικτυακή υποστήριξη, σε όλη τη Θεσσαλία. Από τους πιο γνωστούς φιλάθλους του ΑΟΚ είναι και ο θρυλικός επιθετικός και νυν προπονητής, Γιάννης Παφλιάς.

## Αντιπαλότητες
Από τη δεκαετία του 1970 ξεκίνησε τεράστια κόντρα με την Αναγέννηση Καρδίτσας, την άλλη μεγάλη ομάδα της πόλης και οι δυο ομάδες μοιράζονταν την ίδια έδρα. Την περίοδο 1970-71 οι δύο ομάδες ήταν στη Β΄ Εθνική, αλλά σε διαφορετικούς ομίλους και από το 1972 ως το 1975 στον ίδιο 2ο όμιλο. Και τις 4 σεζόν οι Αναγέννηση τερμάτισε πάνω από τον ΑΟΚ. Την περίοδο 1978-79 συναντήθηκαν ξανά στο Βόρειο Όμιλο, αλλά ο ΑΟΚ υποβιβάστηκε. Την περίοδο 1980-81 κληρώθηκαν στον 3ο όμιλο της Γ΄ Εθνικής (άνοδος για την Αναγέννηση).

Όμως τα τελευταία χρόνια η αντιπαλότητα έχει υποχωρήσει, καθώς οι δύο ομάδες αγωνίζονται σε διαφορετικές κατηγορίες, με εξαίρεση την περίοδο 2019-20 στην Α΄ Κατηγορία της Ε.Π.Σ. Καρδίτσας.

## Έδρα
Ο ΑΟΚ για χρόνια αγωνίζονταν στο Δημοτικό Στάδιο Καρδίτσας. Τα τελευταία χρόνια όμως λόγω της συρρίκνωσης της βάσης φιλάθλων και της πτωτικής πορείας αγωνίζεται στο Γήπεδο Βιολογικού.

## Σημειώσεις

## Παραπομπές


## Πηγές
* Περιοδικό Καρδιτσιώτικες Επιλογές (τεύχος 20ο)
* ΙΣΤΟΡΙΑ ΑΟΚ

Κατηγορία:Α.Ο. Καρδίτσας
Κατηγορία:Αθλητικοί σύλλογοι Καρδίτσας
Κατηγορία:Ιδρύσεις αθλητικών συλλόγων το 1966
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1966